Αίας Ευόσμου (καλαθοσφαίριση γυναικών)

Ο Αθλητικός Πολιτιστικός Σύλλογος Αίας Ευόσμου είναι ελληνικό αθλητικό σωματείο, που δραστηριοποιείται στην πόλη της Θεσσαλονίκης, στον ομώνυμο νομό. Επίσημα χρώματα του συλλόγου είναι το κόκκινο και το λευκό και έτος ίδρυσής του το 1969. Αντλεί το όνομα και το έμβλημά του από τα αντίστοιχα του ποδοσφαιρικού Άγιαξ, ομάδα της πόλεως του Άμστερνταμ, που με τη σειρά του φέρει στο σήμα της τη μορφή του Αίαντα του Τελαμώνιου, ήρωα της αρχαιοελληνικής μυθολογίας.

Το γυναικείο τμήμα καλαθοσφαίρισης δημιουργήθηκε το 1992 και αποτελεί νομικά ένα από τα ερασιτεχνικά τμήματα του συλλόγου. Από το καλοκαίρι του 2015 παραμένει ανενεργό. Έδρα των τμημάτων καλαθοσφαίρισης του Αίαντα είναι το Κλειστό Γυμναστήριο Δ.Α.Κ. Ευόσμου, χωρητικότητας 2.000 θεατών.«Κλειστά Γυμναστήρια Θεσσαλονίκης» , πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης.

 Ιστορική αναδρομή 
Το γυναικείο τμήμα καλαθοσφαίρισης του Αίαντα λειτούργησε το 1992. Αγωνίστηκε για 13 χρόνια στις τοπικές κατηγορίες της Ε.ΚΑ.Σ. Θεσσαλονίκης, προτού καταφέρει να ανέλθει στην Α2 Εθνική Κατηγορία μέσω της κατάκτησης του τίτλου του Πρωταθλητή Θεσσαλονίκης την περίοδο 2004-05.«Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Πορεία στις εθνικές κατηγορίες (2005-2010) 
Την αγωνιστική περίοδο 2005-06 η ομάδα του Ευόσμου διαγωνίστηκε στο ανταγωνιστικό Πρωτάθλημα του Ομίλου Βορρά της Α2 Εθνικής, στο οποίο δήλωσαν συμμετοχή 14 ομάδες.«Βαθμολογία Α2 Εθνικής Κατηγορίας Γυναικών (Βορράς) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές της υποχρεώσεις παρά την απειρία της στην 3η θέση της κατάταξης, αφήνοντας ελπιδοφόρα μηνύματα για τη συνέχεια. Ειδικότερα συγκέντρωσε 21 νίκες και 5 ήττες, ενώ ήταν ο τυχερός ισοβαθμίας με τον Άρη Θεσσαλονίκης. Απέναντι στον τελευταίο πραγματοποίησε και το ντεμπούτο της στο θεσμό του Κυπέλλου Ελλάδος. Η ήττα της με σκορ 89-73 δεν της επέτρεψε να συνεχίσει πέρα από την Α' Φάση.

Την επόμενη χρονιά, 2006-07, οι υποχρεώσεις του Αίαντα ξεκίνησαν από τη διοργάνωση του Κυπέλλου, στα πλαίσια της οποίας έφτασε μέχρι τη «Φάση των 16». Στην Α' Φάση ξεπέρασε επιτυχώς εκτός έδρας το εμπόδιο της Κομοτηνής με σκορ 54-55, ενώ στη Β' Φάση υποχρέωσε σε ήττα και τον Α.Ο. Σερρών με σκορ 68-54. Την πορεία του διέκοψε ο Αστέρας Εξαρχείων που κέρδισε το μεταξύ τους αγώνα με σκορ 54-51. Σε ό,τι αφορά το Πρωτάθλημα, η περίοδος αυτή ήταν εξέχουσας σημασίας για το σύλλογο, καθώς αυτός αναδείχθηκε Πρωταθλητής Βορρά στην Α2 Εθνική, κερδίζοντας παράλληλα το δικαίωμα ανόδου στην κορυφαία κατηγορία το επόμενο φθινόπωρο.«Πρωταθλητές Α2 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Βαθμολογία Α2 Εθνικής Κατηγορίας (Όμιλος Βορρά) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Αναλυτικότερα συγκέντρωσε 20 νίκες και 6 ήττες, ενώ τυπικά ισοβάθμισε με το δεύτερο Α.Ο. Σερρών απέναντι στον οποίο υπερείχε στη διαφορά πόντων.

Την επόμενη αγωνιστική περίοδο 2007-08 ο Αίας διαγωνίστηκε για πρώτη και μοναδική μέχρι σήμερα φορά στο Πρωτάθλημα της Α1 Εθνικής Κατηγορίας. Απέναντι σε 13 διεκδικητές του τίτλου του Πρωταθλητή Ελλάδος, κατάφερε να συγκεντρώσει μόλις 3 νίκες σε 26 αγώνες.«Βαθμολογία Α1 Εθνικής Κατηγορίας 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κατά συνέπεια βρέθηκε στην τελευταία θέση της τελικής βαθμολογικής κατάταξης, ισοβαθμώντας με τον προτελευταίο Ηρακλή. Προπονητές της ομάδας τη χρονιά αυτή ήταν οι Ανδρέας Γαρέφης και Αλέκα Μακρίδου.«Χαρακίρι στον Εύοσμο για τα κορίτσια του Παγχιακού», άρθρο στον ιστότοπο της εφημερίδας «Η Αλήθεια» της Χίου, 14 Απριλίου 2008. Παραγωγικότερη σκόρερ της ομάδας, αλλά και του Πρωταθλήματος ευρύτερα, ήταν η Αμερικανίδα Κριστίνα Κιούε (504 πόντοι σε 25 παιχνίδια, 20,16 κατά μ.ό.), ενώ επίσης διακρίθηκαν οι Στέφανι Χιγκς (199 πόντοι σε 11 παιχνίδια, 18,09 κατά μ.ό.), Γιοβάνα Μιλοβάνοβιτς (140 πόντοι σε 12 παιχνίδια, 11,67 κατά μ.ό.) και Νάγια Γρίβα Νόχου (214 πόντοι σε 24 παιχνίδια, 8,92 κατά μ.ό.).«Aias Evosmou: Total Stats Regular Season 2007-2008», πληροφορίες στον ιστότοπο (Galanis)SportsData.gr. Στο θεσμό του Κυπέλλου ο Αίας νίκησε στα πλαίσια της Β' Φάσης τον Πανιώνιο Άργους με σκορ 32-69,«Εύκολα οι Αίας και Αθηναϊκός», άρθρο στον ιστότοπο SentraGoal.gr, 8 Οκτωβρίου 2007. για να αποκλειστεί στη «Φάση των 16» από το Μεγάλο Αλέξανδρο Θεσσαλονίκης με σκορ 60-76.

Οι αγωνιστικές υποχρεώσεις του Αίαντα για την περίοδο 2008-09 ξεκίνησαν από το Κύπελλο Ελλάδος, στα πλαίσια του οποίου υποχρεώσε σε ήττα διαδοχικά την Πυλαία (εκτός έδρας με σκορ 56-61) και τους Τιτάνες Δράμας (εκτός έδρας με σκορ 76-80). Έχοντας ξεπεράσει τη «Φάση των 16» άνευ αγώνος, η ομάδα αποκλείστηκε στη «Φάση των 8» από τον Παναθηναϊκό με σκορ 36-74.«Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009. Σε ό,τι αφορά το Πρωτάθλημα, επέστρεψε στον Όμιλο Βορρά της Α2 Εθνικής, όπου και είχε συγκομιδή από 16 νίκες και 10 ήττες.«Βαθμολογία Α2 Εθνικής Κατηγορίας (Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παρατηρήθηκε τριπλή ισοβαθμία μεταξύ του Αίαντα, της Πυλαίας και του Απόλλωνα Καρδίτσας, με την ομάδα του Ευόσμου να καταλαμβάνει τελικά την 5η θέση σε σύνολο 14 συλλόγων από ολόκληρη τη βόρεια Ελλάδα. Προπονητής της ομάδας τη χρονιά αυτή ήταν ο Αντώνης Θεοχαρόπουλος.

Την αγωνιστική περίοδο 2009-10 ο Αίαντας παραχώρησε δύο επιπλέον αγώνες για τη διοργάνωση του Κυπέλλου Ελλάδος συμπτωματικά απέναντι σε δύο ομάδες του Βόλου. Στην Α' Φάση κέρδισε με μεγάλη διαφορά (21-77) την Ανάληψη,«Έκαναν το τζάμπολ τους και οι Γυναίκες», άρθρο στον ιστότοπο Gazzetta.gr, 11 Οκτωβρίου 2009.«Ανοιξε η αυλαία», άρθρο στον ιστότοπο SentraGoal.gr, 12 Οκτωβρίου 2009. ενώ στη δεύτερη υπέκυψε στην πίεση του Ολυμπιακού με σκορ 34-76.«Τα αποτελέσματα της 2ης φάσης του Κυπέλλου Γυναικών» , άρθρο στον ιστότοπο BasketNet.gr, 21 Οκτωβρίου 2009. Το Πρωτάθλημα Βορρά για την Α2 Εθνική διοργανώθηκε με τη συμμετοχή 14 συλλόγων με σχέδιο τη μείωση των ομάδων κατά δύο την επόμενη χρονιά.«Βαθμολογία Α2 Εθνικής Κατηγορίας (Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας συγκεντρώσει 11 νίκες και 15 ήττες, ο Αίας ισοβάθμισε με τον Ηρακλή και την Κομοτηνή. Τοποθετήθηκε υψηλότερα και από τους δύο, στην 8η θέση ειδικότερα, αλλά λόγω της αναδιάρθρωσης αυτή δεν ήταν αρκετή να συγκρατήσει την ομάδα του Ευόσμου στο επίπεδο των εθνικών πρωταθλημάτων.

 Επιστροφή στο Πρωτάθλημα Θεσσαλονίκης (2010-2015) 
Μετά την επιστροφή του Αίαντα στο τοπικό γυναικείο Πρωτάθλημα που διοργανώνει η Ε.ΚΑ.Σ. Θεσσαλονίκης, καθήκοντα πρώτου προπονητή ανέλαβε ο Σταύρος Γουναρίδης, ο οποίος διατήρησε το πόστο αυτό για τρία χρόνια.«Ανέλαβε στον Αίαντα Ευόσμου ο Σταύρος Γουναρίδης», άρθρο στον ιστότοπο WePlayBall.gr, 29 Ιουνίου 2010. Την περίοδο 2010-11 τον τίτλο του τοπικού Πρωταθλητή διεκδίκησαν 13 σύλλογοι, με την ομάδα του Ευόσμου να ολοκληρώνει τις αγωνιστικές της υποχρεώσεις στην 9η θέση της τελικής βαθμολογίας.«Γλέντι στο Καλοχώρι για την άνοδο στην Α2 γυναικών», άρθρο στον ιστότοπο Tsiotras.blogspot.gr, 13 Μαΐου 2011.

Την επόμενη περίοδο, 2011-12, με το Πρωτάθλημα να φιλοξενεί 14 ομάδες αυτή τη φορά, ο Αίας τερμάτισε στην 5η θέση της βαθμολογίας. Βρέθηκε σε ισοβαθμία με τους Μαχητές Πεύκων, ωστόσο τοποθετήθηκε υψηλότερα βάσει των μεταξύ τους αποτελεσμάτων.«Στην πέμπτη θέση οι γυναίκες του Αίαντα Ευόσμου-Η τελική βαθμολογία της Α΄ ΕΚΑΣΘ γυναικών», άρθρο στον ιστότοπο Tsiotras.blogspot.gr, 11 Μαΐου 2012.

Την αγωνιστική περίοδο 2012-13 ο Αίας επέστρεψε στα γήπεδα της Α' Κατηγορίας Ε.ΚΑ.Σ.Θ. στο Πρωτάθλημα της οποίας συμμετείχαν 12 σύλλογοι. Στο πλαίσιο αυτό συγκέντρωσε 15 νίκες και 7 ήττες καταλαμβάνοντας την 5η θέση της βαθμολογίας κατά τη λήξη της κανονικής περιόδου.«Βαθμολογία Α' Κατηγορία Γυναικών (Κανονική Περίοδος) 2012-2013» , πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης. Η επίδοση αυτή άφησε το σύλλογο εκτός της διαδικασίας των Play-Offs.«Αποτελέσματα ΕΚΑΣΘ: Τέλος η κανονική περίοδο με πρώτο τον Θερμαϊκό!», άρθρο στον ιστότοπο WePlayBall.gr, 21 Μαρτίου 2013. Στη διοργάνωση του Κυπέλλου Θεσσαλονίκης, πέρασε επιτυχώς στη «Φάση των 8» νικώντας το Μεγάλο Αλέξανδρο με σκορ 34-55.«Προκρίθηκε στους 8 ο Αίας Ευόσμου» , άρθρο στον ιστότοπο WomenSports.gr, 13 Σεπτεμβρίου 2012. Εκεί γνώρισε, ωστόσο, την ήττα με σκορ 83-35 από το Ναύαρχο Βότση με αποτέλεσμα να αποκλειστεί από τη συνέχεια.«Εντυπωσίασαν τα φαβορί στο Κύπελλο ΕΚΑΣΘ!», άρθρο στον ιστότοπο WePlayBall.gr, 20 Σεπτεμβρίου 2012.

Την επόμενη χρονιά 2013-14 η ομάδα του Ευόσμου αποτέλεσε ομοίως τη μία από τις 12 ομάδες που διαγωνίστηκαν για τον τίτλο του Πρωταθλητή Θεσσαλονίκης. Ολοκλήρωσε τις αγωνιστικές της υποχρεώσεις για την κανονική περίοδο στην 3η θέση του βαθμολογικού πίνακα, έχοντας απολογισμό 18 νίκες και 4 ήττες.«Βαθμολογία Α' Κατηγορία Γυναικών (Κανονική Περίοδος) 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.«Αποτελέσματα ΕΚΑΣΘ: Φινάλε με νίκη της ΜΕΝΤ στο ντέρμπι!», άρθρο στον ιστότοπο WePlayBall.gr, 9 Απριλίου 2014. Στη συνέχεια αγωνίστηκε στα Play-Offs έχοντας διασταυρωθεί με τη 2η στη βαθμολογία Μ.Ε.Ν.Τ. Οι δύο ομάδες δεν μετέφεραν τα αποτελέσματα της κανονικής περιόδου και χρειάζονταν δύο νίκες για να συνεχίσουν. Τελικά ο Αίας βρέθηκε εκτός Τελικών έχοντας υποστεί δύο διαδοχικές ήττες με σκορ 66-56 και 39-51 αντίστοιχα.«Αποτελέσματα Πλέι Οφ ΕΚΑΣΘ: Κράτησαν οι γηπεδούχοι στους πρώτους ημιτελικούς!», άρθρο στον ιστότοπο WePlayBall.gr, 28 Απριλίου 2014.«Αποτελέσματα Πλέι Οφ ΕΚΑΣΘ: Στον τελικό ΕΟΣ και ΜΕΝΤ!», άρθρο στον ιστότοπο WePlayBall.gr, 3 Μαΐου 2014. Σε αγώνα μπαράζ που διεξήχθη μεταξύ του Αίαντα και του έτερου ηττημένου των Ημιτελικών, Θερμαϊκού Θέρμης, ο πρώτος επικράτησε με σκορ 47-31, καταλαμβάνοντας οριστικά την 3η θέση.«Τρίτη θέση στην Α' ΕΚΑΣΘ γυναικών για τον Αίαντα Ευόσμου», άρθρο στον ιστότοπο Tsiotras.blogspot.gr, 10 Μαΐου 2014. Στο θεσμό του Κυπέλλου Ε.ΚΑ.Σ.Θ. αποκλείστηκε στην πρεμιέρα από τις Νεανίδες του Άρη Θεσσαλονίκης με σκορ 43-58.«Έλαμψαν οι νεάνιδες Ηρακλή και Άρη στο Κύπελλο ΕΚΑΣΘ!», άρθρο στον ιστότοπο WePlayBall.gr, 17 Σεπτεμβρίου 2013. Προπονητής της ομάδας την περίοδο αυτή, καθώς και τους πρώτους μήνες της επόμενης ήταν ο Αλέξης Μαυρίδης.«Ο Αλέξης Μαυρίδης στο γυναικείο του Αίαντα Ευόσμου», άρθρο στον ιστότοπο NorthBasket.gr, 2 Ιουλίου 2013.

Την περίοδο 2014-15 οι ομάδες του γυναικείου Πρωταθλήματος της Ε.ΚΑ.Σ.Θ. αυξήθηκαν σε 14 στον αριθμό. Έχοντας συλλέξει 19 νίκες και 7 ήττες, ο Αίας τερμάτισε στην 4η θέση της βαθμολογικής κατάταξης. Ισοβάθμισε μάλιστα με τον Π.Σ. Ευκαρπίας, ο οποίος τοποθετήθηκε, όμως, μία θέση χαμηλότερα.«Αποτελέσματα ΕΚΑΣΘ: Τέλος η κανονική περίοδος, στα πλέι οφ ο Αίας Ευόσμου!», άρθρο στον ιστότοπο WePlayBall.gr, 25 Απριλίου 2015. Η νίκη που πέτυχε ο Αίαντας στην τελευταία αγωνιστική του επέτρεψε να περάσει με επιτυχία στα Play-Offs, όπου διασταυρώθηκε με τον πρωτοπόρο Όλυμπο Ελευθερίου Κορδελιού. Οι δύο ομάδες δεν μετέφεραν τα αποτελέσματα της κανονικής περιόδου και χρειάζονταν δύο νίκες για να συνεχίσουν. Στον πρώτο μεταξυ τους αγώνα ο Όλυμπος επικράτησε με σκορ 69-45,«Αποτελέσματα Play Off ΕΚΑΣΘ: Break για ΜΕΝΤ, εύκολα ο Ολυμπος!», άρθρο στον ιστότοπο WePlayBall.gr, 27 Απριλίου 2015.«Α' Ε.ΚΑ.Σ.Θ. Play Off: Νίκες για Όλυμπο Ελ. Κορδελιού και Μ.Ε.Ν.Τ.», άρθρο στον ιστότοπο MissMatchBasket.blogspot.gr, 26 Απριλίου 2015. και διπλασίασε τις νίκες του στον επόμενο με σκορ 37-61, αφήνοντας τον Αίαντα εκτός Τελικών.«Αποτελέσματα Play Off ΕΚΑΣΘ: Στον τελικό με "σκούπα" Ολυμπος Κορδελιού και ΜΕΝΤ!», άρθρο στον ιστότοπο WePlayBall.gr, 1 Μαΐου 2015.«ΜΕΝΤ-Όλυμπος Ελ. Κορδελιού το ζευγάρι του τελικού», άρθρο στον ιστότοπο NorthBasket.gr, 1 Μαΐου 2015. Όπως και την προηγούμενη χρονιά, η ομάδα του Ευόσμου αποκλείστηκε από το Κύπελλο Ε.ΚΑ.Σ.Θ. κατόπιν ήττας από τις Νεανίδες του Άρη στην Α' Φάση (με σκορ 73-51 αυτή τη φορά).«Αποτελέσματα Κυπέλλου ΕΚΑΣΘ: Στην οκτάδα οι νεάνιδες του Άρη!», άρθρο στον ιστότοπο WePlayBall.gr, 29 Σεπτεμβρίου 2014. Στις αρχές Δεκεμβρίου καθήκοντα πρώτου προπονητή ανέλαβε ο Γιάννης Νίκου.

Την αγωνιστική περίοδο 2015-16 ο Αίας Ευόσμου συμμετείχε στην κλήρωση του Κυπέλλου Ε.ΚΑ.Σ.Θ., ωστόσο δεν αγωνίστηκε ποτέ.«Αποτελέσματα Κυπέλλου ΕΚΑΣΘ: Εύκολη πρόκριση για τις νεάνιδες του Αρη!», άρθρο στον ιστότοπο WePlayBall.gr, 11 Σεπτεμβρίου 2015. Έκτοτε δεν έχει διαγωνιστεί σε επίσημη διοργάνωση, ούτε σε επίπεδο γυναικών ούτε σε επίπεδο υποδομών. Διατηρεί παρ' όλα αυτά ακαδημία εκμάθησης μικρών κοριτσιών.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2005-06 2Α2 Εθνική 3 - 21-5 - - ? Α' Φάση 1-  -  -2006-07 2Α2 Εθνική 1 - 20-6 - - ? Φάση των 16 3-  -  -2007-08 1Α1 Εθνική 14 - 3-23 - - Κριστίνα Κιούε Φάση των 16 2-  -  -2008-09 2Α2 Εθνική 5 - 16-10 - - ? Φάση των 8 4-  -  -2009-10 2Α2 Εθνική 8 - 11-15 - - ? Β' Φάση 2-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Νάγια Γρίβα Νόχου  Ζωή Κεχαγιά  Ευγενία Κωτούλα  Θεοδοσία Μπότη  Ελένη Παπαπέτρου  Ανδριάνα Ταμουτσέλη  Έλενα ΤσινέκεΕθνΟνοματεπώνυμο  Κριστίνα Κιούε  Στέφανι Χιγκς  Γιοβάνα Μιλοβάνοβιτς

+ΠροπονητέςΕθνΟνοματεπώνυμοΘητεία  Ανδρέας Γαρέφης     Αλέκα Μακρίδου    Αντώνης Θεοχαρόπουλος   Σταύρος Γουναρίδης  Ιουν 2010 - Ιουλ 2013  Αλέξης Μαυρίδης  Ιουλ 2013 - Νοεμ 2014  Γιάννης Νίκου  Ιουν 2014 - Μαι 2015
<div style="clear: both">

 Παραπομπές 

 Εξωτερικοί σύνδεσμοι 

 .

Καλαθοσφαιριση γυναικων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης το 1992